CELEX: 62015CN0155
Language: sl
Date: 2015-04-01 00:00:00
Title: Zadeva C-155/15: Predlog za sprejetje predhodne odločbe, ki ga je vložilo Kammarrätten i Stockholm – Migrationsöverdomstolen (Švedska) 1. aprila 2015 – George Karim proti Migrationsverket

15.6.2015   
            
            
               SL
            
            
               Uradni list Evropske unije
            
            
               C 198/23
            
         Predlog za sprejetje predhodne odločbe, ki ga je vložilo Kammarrätten i Stockholm – Migrationsöverdomstolen (Švedska) 1. aprila 2015 – George Karim proti Migrationsverket
   (Zadeva C-155/15)
   (2015/C 198/31)
   Jezik postopka: švedščina
   
      Predložitveno sodišče
   
   Kammarrätten i Stockholm – Migrationsöverdomstolen
   
      Stranki v postopku v glavni stvari
   
   
      Tožeča stranka: George Karim
   
      Tožena stranka: Migrationsverket
   
      Vprašanji za predhodno odločanje
   
   
               1.
            
            
               Ali nove določbe o učinkovitih pravnih sredstvih v Uredbi št. 604/2013 (1) (uvodna izjava 19 in člen 27(1) in (5)) pomenijo, da mora biti prosilcu za azil omogočeno, da izpodbija tudi merila iz Poglavja III Uredbe, na podlagi katerih bo predan drugi državi članici, ki je privolila, da ga sprejme, ali pa je mogoče učinkovita pravna sredstva omejiti tako, da pomenijo le pravico do presoje, ali obstajajo sistemske pomanjkljivosti v zvezi z azilnim postopkom in pogoji za sprejem v državi članici, v katero je treba predati prosilca za azil (v skladu s sodbo Sodišča v zadevi C-394/12)?
            
         
               2.
            
            
               Če bi Sodišče menilo, da je mogoče izpodbijati merila iz Poglavja III Uredbe, je potreben odgovor tudi na naslednje vprašanje. Ali člen 19(2) Uredbe št. 604/2013 pomeni, da se Uredba ne sme uporabiti, če prosilec za azil dokaže, da je bil vsaj tri mesece odsoten z ozemlja držav članic?
            
         
      (1)  Uredba (EU) št. 604/2013 Evropskega parlamenta in Sveta z dne 26. junija 2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva (prenovitev) (UL L 180, str. 31).